જમ્મુ : જમ્મુ કાશ્મીરનાં નગરોટામાં મંગળવારે સવારે સેના યૂનિટ પર થયેલા આતંકવાદી હૂમલામાં 2 અધિકારીઓ સહિત 7 સૈનિકો શહીદ થયા હતા. જવાબી કાર્યવાહીમાં ત્રણ આતંકવાદીઓને પણ ઠાર મારવામાં આવ્યા હતા. સેનાના નોર્થન કમાન્ડનું નિવેદન બહાર પાડીને કહ્યું કે મંગળવારે સવારે હથિયારોથી લેસ આતંકવાદીઓએ પોલીસ વર્દીમાં સેનાના યૂનીટ પર હૂમલો કર્યો હતો. ઘટના સ્થળ પર બંધક સંકટ જેવી પરિસ્થિતી સર્જાઇ હતી.